2002/183/EY: Komission päätös, tehty 28 päivänä helmikuuta 2002, päätösten 95/233/EY ja 96/482/EY muuttamisesta Bulgariasta tapahtuvan elävän siipikarjan tuonnin osalta ja päätöksen 96/483/EY kumoamisesta (ETA:n kannalta merkityksellinen teksti) (tiedoksiannettu numerolla K(2002) 641)



Virallinen lehti nro L 061 , 02/03/2002 s. 0056 - 0060



Komission päätös, tehty 28 päivänä helmikuuta 2002, päätösten 95/233/EY ja 96/482/EY muuttamisesta Bulgariasta tapahtuvan elävän siipikarjan tuonnin osalta ja päätöksen 96/483/EY kumoamisesta (tiedoksiannettu numerolla K(2002) 641) (ETA:n kannalta merkityksellinen teksti) (2002/183/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY(1), sellaisena kuin se on viimeksi muutettuna komission päätöksellä 2001/867/EY(2), ja erityisesti sen 21 artiklan, 23 artiklan 1 kohdan, 24 artiklan ja 26 artiklan, sekä katsoo seuraavaa: (1) Komission päätöksessä 95/233/EY(3), sellaisena kuin se on viimeksi muutettuna komission päätöksellä 2001/751/EY(4), luetellaan kolmannet maat, joista jäsenvaltiot saavat periaatteessa tuoda elävää siipikarjaa ja siitosmunia, myös sileälastaisia lintuja (ratitae) ja niiden munia. (2) Komission päätöksessä 96/482/EY(5), sellaisena kuin se on viimeksi muutettuna komission päätöksellä 2000/505/EY(6), vahvistetaan elävän siipikarjan ja siitosmunien tuontia sekä asiaankuuluvia eläinten terveystodistuksia koskevat yksityiskohtaisemmat säännöt. (3) Komission päätöksessä 96/483/EY(7), sellaisena kuin se on viimeksi muutettuna komission päätöksellä 96/628/EY(8), vahvistetaan luettelo kolmansista maista, jotka voivat käyttää erityisiä eläinten terveystodistusten malleja. (4) Bulgaria on pyytänyt lupaa viedä elävää siipikarjaa ja siitosmunia yhteisöön, ja se on antanut tarvittavat takeet. (5) Komission yksikköjen Bulgariassa lokakuussa 2000 tekemästä tarkastuksesta kävi ilmi, että Bulgarian eläinlääkintäyksikköjen organisaatio ja rakenne ovat riittävän hyvät siipikarjan terveystilanteen kannalta. (6) Bulgarian eläinlääkintäviranomaiset ovat niin ikään voineet osoittaa, että Bulgariassa noudatetaan päätöksessä 96/482/EY vahvistettuja eläinten terveyttä koskevia erityisvaatimuksia. (7) Bulgaria olisi tämän vuoksi lisättävä päätöksessä 95/233/EY olevaan kolmansien maiden luetteloon. (8) Kroatian sallittiin vievän elävää siipikarjaa ja siitosmunia ainoastaan tietyiltä nimetyiltä alueiltaan. Vuoden 1997 syys- ja lokakuussa sekä vuoden 2000 lokakuussa tehdyt tarkastukset ovat osoittaneet, ettei tätä aluejakoa enää tarvita. (9) Avoimuussyistä päätöksen 96/483/EY liitteessä oleva luettelo olisi sisällytettävä päätökseen 96/482/EY. Tähän luetteloon olisi samalla lisättävä Bulgaria, ja aluejako poistetaan koko Kroatian osalta. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 95/233/EY liitteet I ja II tämän päätöksen liitteillä I ja II. 2 artikla Poistetaan päätöksen 96/482/EY 2 artiklan 1 kohta ja korvataan se seuraavasti: "1. Jäsenvaltioiden on sallittava seuraavien tuotteiden tuonti: a) jalostukseen ja tuotantoon tarkoitettua siipikarjaa, joka tulee tämän päätöksen liitteessä I olevan osan I sarakkeessa A luetelluista kolmansista maista tai niiden osista niiden vaatimusten mukaisesti, jotka vahvistetaan tämän päätöksen liitteessä I olevassa osassa II esitetyssä eläinten terveystodistusten mallissa A, b) siitosmunia, jotka tulevat tämän päätöksen liitteessä I olevan osan I sarakkeessa B luetelluista kolmansista maista tai niiden osista niiden vaatimusten mukaisesti, jotka vahvistetaan tämän päätöksen liitteessä I olevassa osassa II esitetyssä eläinten terveystodistusten mallissa B, c) untuvikkoja, jotka tulevat tämän päätöksen liitteessä I olevan osan I sarakkeessa C luetelluista kolmansista maista tai niiden osista niiden vaatimusten mukaisesti, jotka vahvistetaan tämän päätöksen liitteessä I olevassa osassa II esitetyssä eläinten terveystodistusten mallissa C, d) teurassiipikarjaa ja entisen siipikarjakannan täydentämiseen tarkoitettua siipikarjaa, joka tulee tämän päätöksen liitteessä I olevan osan I sarakkeessa D luetelluista kolmansista maista tai niiden osista niiden vaatimusten mukaisesti, jotka vahvistetaan tämän päätöksen liitteessä I olevassa osassa II esitetyssä eläinten terveystodistusten mallissa D, jos niiden mukana on asianmukaisesti täytetty ja allekirjoitettu todistus." 3 artikla Tämän päätöksen liitteestä III tulee päätöksen 96/482/EY liitteen I osa I, ja päätöksen 96/482/EY liitteestä I tulee liitteen I osa II. 4 artikla Kumotaan päätös 96/483/EY. 5 artikla Tämä päätös on osoitettu kaikille jäsenvaltioille. Tehty Brysselissä 28 päivänä helmikuuta 2002. Komission puolesta David Byrne Komission jäsen (1) EYVL L 303, 31.10.1990, s. 6. (2) EYVL L 323, 7.12.2001, s. 29. (3) EYVL L 156, 7.7.1995, s. 76. (4) EYVL L 281, 25.10.2001, s. 24. (5) EYVL L 196, 7.8.1996, s. 13. (6) EYVL L 201, 9.8.2000, s. 8. (7) EYVL L 196, 7.8.1996, s. 28. (8) EYVL L 282, 1.11.1996, s. 73. LIITE I "LIITE I Luettelo kolmansista maista, joista jäsenvaltiot sallivat elävän siipikarjan ja siitosmunien tuonnin, lukuun ottamatta sileälastaisia lintuja ja niiden munia >TAULUKON PAIKKA>" LIITE II "LIITE II Luettelo kolmansista maista, joista jäsenvaltiot sallivat elävien sileälastaisten lintujen ja niiden munien tuonnin >TAULUKON PAIKKA>" LIITE III "LIITE I OSA I Luettelo kolmansista maista tai kolmansien maiden osista (merkitty x:llä), jotka voivat käyttää liitteen I osassa II esitettyjä todistusmalleja A-D >TAULUKON PAIKKA>"